Document ID: /roh_data/filtered/swiss_laws_in_ROHinterleaved.jsonl.gz/30419

This text was translated from FR into Rumantsch Grischun.

L’institution supplétive peut placer auprès de l’Administration fédérale des finances (AFF), jusqu’à un montant maximal de 10 milliards de francs, la fortune provenant des comptes de libre passage qu’elle gère, à condition que son taux de couverture soit inférieur à 105 % dans le domaine du libre passage. L’AFF gère les fonds gratuitement et sans intérêt dans le cadre de sa trésorerie centrale. L’AFF et l’institution supplétive conviennent des modalités dans un contrat de droit public. Introduit par le ch. I de la LF du 25 sept. 2020 (RO 2020 3845; FF 2020 6135). Nouvelle teneur selon le ch. I de la LF du 16 juin 2023, en vigueur du 26 sept. 2023 au 25 sept. 2027 (RO 2023 323; FF 2023 391).

Sche ses grad da cuvrida importa main che 105 pertschient, dastga l’instituziun auxiliara investir tar l’Administraziun federala da finanzas (AFF) ils daners dals contos da libra circulaziun ch’ella maina, e quai fin ad in import maximal da 10 milliardas francs. La AFF administrescha ils meds finanzials senza tschains e gratuitamain en il rom da sia tresoraria centrala. La AFF e l’instituziun auxiliara fixeschan ils detagls en in contract da dretg public. Integrà tras la cifra I da la LF dals 25 da sett. 2020 (AS 2020 3845; BBl 2020 6343). Versiun tenor la cifra I da la LF dals 16 da zer. 2023, en vigur dals 26 da sett. 2023 fin ils 25 da sett. 2027 (AS 2023 323; BBl 2023 391).